smcproject/ml-wiki-sentences huggingface dataset:
1368ന് ശേഷം മംഗോളിയൻ ഭരണാധികാരികൾ മംഗോളിയയിലേക്കു തിരിച്ചു പോയി ഉത്തര യുവാൻ രാജവംശത്തിന്റെ ഭരണം തുടരുകയായിരുന്നു.
മംഗോളിയൻ ചക്രവർത്തിമാരിൽ ചിലർ ചൈനീസ് ഭാഷ പഠിച്ചപ്പോൾ മറ്റു ചിലർ അവരുടെ പ്രാദേശിക ഭാഷകളായ മംഗോളിയനും ഫാഗ്‌സ്-പ-ഭാഷയും മറ്റും മാത്രമാണ് ഉപയോഗിച്ചിരുന്നത്.
യുവാൻ രാജവംശത്തെ മംഗോളി സാമ്രാജ്യത്തിന്റെ പിൻഗാമിയായും ഒരു ചൈനീസ് സാമ്രാജ്യ രാജവംശമായും കണക്കാക്കുന്നു.
മംഗോൾ സാമ്രജ്യത്തിന്റെ വിഭജനത്തിനു ശേഷം മോൻകെ  ഖാന്റെ പിന്മുറക്കാർ ഭരിച്ച ഖാനെറ്റ് ആയിരുന്നു യുവാൻ രാജവംശം.
ഔദ്യോഗിക ചൈനീസ് ചരിത്രമനുസരിച്ച് സോങ് രാജവംശത്തിനു ശേഷവും മിങ് രാജവംശത്തിനു മുൻപുമായി ഇവരും ദൈവം നിയോഗിച്ച ഭരണാധികാരി എന്ന പദവി ഉപയോഗിച്ചു.
രാജവംശം സ്ഥാപിച്ചത് കുബ്ലൈ ഖാൻ ആണെങ്കിലും ഇദ്ദേഹം ടൈസു എന്ന പേരിൽ തന്റെ മുത്തച്ഛനായ ചെങ്കിസ് ഖാനെ ഔദ്യോഗിക സാമ്രാജ്യ രേഖകളിൽ രാജവംശ സ്ഥാപകനായി പ്രഖ്യാപിച്ചു.
രാജവംശത്തിന്റെ പേര്(《 建國號詔 》) പ്രഖ്യാപിച്ചപ്പോൾ കുബ്ലൈ ഖാൻ രാജവംശത്തിന്റെ പേര് മഹത്തായ യുവാൻ എന്ന് പ്രഖ്യാപിക്കുകയും മൂന്നു പരമാധികാരങ്ങളുടെയും അഞ്ചു ചക്രവർത്തിമാരുടെയും രാജവംശം മുതൽ താങ് രാജവംശത്തിന്റേതു വരെയുള്ള മുൻ ചൈനീസ് രാജവംശങ്ങളുടെ പിന്തുടർച്ച അവകാശപ്പെടുകയും ചെയ്തു.
ചൈനീസ് ചക്രവർത്തിയുടെ പദവിക്ക് പുറമെ മഹാനായ ഖാൻ എന്ന പദവിയും ചഗതായ്, ഗോൾഡൻ ഹോർഡ് ,ൽഖാനെറ്റ് തുടങ്ങിയ പിൽക്കാല ഖാനേറ്റുകൾക്കു മേലായി കുബ്ലൈ ഖാൻ അവകാശപ്പെട്ടു.
അതുകൊണ്ട് യുവാൻ രാജവംശത്തെ മഹാനായ ഖാന്റെ സാമ്രാജ്യം എന്നും പറയുന്നു.
പടിഞ്ഞാറ് ഭാഗത്തെ ഖാന്മാർ യുവാൻ രാജവംശത്തിന്റെ മേൽക്കോയ്മ അംഗീകരിക്കിച്ചെങ്കിലും സ്വയം വികസനം തുടർന്നു ചരിത്രം രാജവംശത്തിന്റെ രൂപീകരണം
1264ൽ കുബ്ലൈ ഖാന്റെ നേതൃത്ത്വത്തിൽ മംഗോളിയൻ തലസ്ഥാനം കാരാക്കോറത്തു നിന്ന് ഖാൻബാലിക്വിലേക്കു മാറ്റി.
1266ൽ പഴയ ജുർച്ചൻ തലസ്ഥാനമായ സോങ്‌ടുവിനു(ഇന്നത്തെ ബീജിംഗ്) സമീപം പുതിയ നഗരം പണിതുയർത്തി.
1271ൽ കുബ്ലൈ ഖാൻ ദൈവം നിയോഗിച്ച ഭരണാധികാരി യായി അവകാശപ്പെടുകയും 1272 മഹത്തായ യുവാന്റെ ആദ്യ വർഷമാണെന്ന് ചൈനീസ് പരമ്പരാഗത രാജവംശ പ്രഖ്യാപന രീതിയിൽ പ്രഖ്യാപിക്കുകയും ചെയ്തു.
ഈ വാക്കിന്റെ ഉദ്ഭവം പ്രപഞ്ചോത്പത്തി എന്നോ ആദിശക്തി എന്നോ അർഥം വരുന്ന ഐ ചിങ് എന്ന വക്കിൽ നിന്നാണ്.
കുബ്ലൈ ഖാൻ ഖാൻബാലിക്വിനെ രാജവംശത്തിന്റെ മഹാ തലസ്ഥാനം അഥവാ ഡോങ്ഡു ആയി പ്രഖ്യാപിച്ചു.
ചൈനീസ് ചരിത്രത്തിൽ ഈ പുതു യുഗത്തെ സിയുവാൻ എന് വിശേഷിപ്പിക്കുന്നു.
രാജവംശത്തിന്റെ പേര് സ്വീകരിച്ച് മംഗോൾ ഭരണം ചൈനീസ് രീതിയിലേക്ക് മാറ്റിയത് ഒരു രാഷ്ട്രീയ വിജയം ആയിരുന്നു.
അദ്ദേഹം കൺഫ്യൂഷ്യൻ ആചാരങ്ങളും പൂർവികാരാധനാ ആചാരങ്ങളും ആചരിച്ച് ജ്ഞാനിയായ ചക്രവർത്തി എന്ന പ്രതിഛായ ഉണ്ടാക്കുകയും അതേസമയം ഒരു മംഗോളിയൻ നേതാവ് എന്ന തന്റെ വേരുകളിൽ തന്നെ നിൽക്കുകയും ചെയ്തു.
കുറിപ്പുകൾ അവലംബങ്ങൾ സ്രോതസ്സുകൾ {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Unknown parameter | deadurl= ignored ( | url-status= suggested) ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite journal }} : | number= has extra text ( help ) ; Cite journal requires | journal= ( help ) അധികവായനയ്ക്ക് Owen, Stephen, "The Yuan and Ming Dynasties," in Stephen Owen, ed.
An Anthology of Chinese Literature: Beginnings to 1911 .
New York: W. W. Norton , 1997.
p. 723-743 ( Archived 2016-03-03 at the Wayback Machine . ).
Ho, Kai-Lung (何啟龍).
“The Political Power and the Mongolian Translation of the Chinese Calendar During the Yuan Dynasty”.
Central Asiatic Journal 50 (1).
Harrassowitz Verlag: 57–69.
http://www.jstor.org/stable/41928409 .
“Directory of Scholars Working in Sung, Liao, Chin and Yüan”.
Bulletin of Sung and Yüan Studies, no. 19.
Society for Song, Yuan, and Conquest Dynasty Studies: 224–54.
http://www.jstor.org/stable/23497542 .
പുറത്തേക്കുള്ള കണ്ണികൾ Yuan Dynasty എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
39°54′N 116°23′E ﻿ / ﻿ 39.900°N 116.383°E ﻿ / 39.900; 116.383
മന്നമംഗലം ഇംഗ്ലീഷ് വിലാസം https://ml.wikipedia.org/wiki/Mannamangalam
മാന്ദാമംഗലം
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ്
2001 ലെ സെൻസസ് പ്രകാരം മന്നമംഗലത്തെ ആകെയുള്ള ജനസംഖ്യ 8863 ആണ്.
അതിൽ 4454 പുരുഷന്മാരും 4409 സ്ത്രീകളും ആണ്.
വിദ്യാഭ്യാസ സ്ഥാപനങ്ങൾ സെന്റ് സെബാസ്റ്റ്യൻ ഹയർ സെക്കന്ററി സ്കൂൾ, മന്നമംഗലം അവലംബം 1 2 {{ cite web }} : | last= has numeric name ( help ) CS1 maint: multiple names: authors list ( link )
മന്നാട്ടിൽ അച്യുതൻ നായർ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പ്രസിദ്ധ കഥകളിനടനായിരുന്നു ‍മന്നാട്ടിൽ അച്യുതൻ നായർ .
സ്ത്രീവേഷങ്ങളും ചുവന്ന താടിയും കെട്ടി പേരെടുത്തു.
1870-ൽ പാലക്കാട് ജില്ലയിൽ കോട്ടായി ഗ്രാമത്തിൽ ജനിച്ചു.
കേരളശ്ശേരി ഇട്ടീണാൻ പണിക്കരിൽനിന്നും കഥകളി അഭ്യസിച്ചു.
പഠനം പൂർത്തിയാക്കിയശേഷം അമ്പാട്ട് ശങ്കരമേനോൻ, കൊച്ചി കൊച്ചുണ്ണിത്തമ്പുരാൻ എന്നിവരുടെ കളിയോഗങ്ങളിൽ വേഷക്കാരനായി ചേർന്നു.
ആദ്യകാലത്ത് സ്ത്രീവേഷവും പില്ക്കാലത്തു ചുവന്ന താടിയും കെട്ടി.
പല പ്രസിദ്ധ കഥാപാത്രങ്ങളെയും അച്യുതൻനായർ രംഗത്ത് അവതരിപ്പിച്ചിട്ടുണ്ട്.
50 വയസ്സ് എത്തിയപ്പോഴേക്കും നേത്രരോഗം പിടിപെടുകയാൽ കലാരംഗത്തുനിന്ന് വിരമിക്കേണ്ടിവന്നു.
1951-ൽ അച്യുതൻനായർ അന്തരിച്ചു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ മന്നാട്ടിൽ അച്യുതൻ നായർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മന്നാർ ദ്വീപ് ഇംഗ്ലീഷ് വിലാസം https://ml.wikipedia.org/wiki/Mannar_Island
മന്നാർ ദ്വീപ് ശ്രീലങ്കയിലെ മന്നാർ ജില്ലയുടെ ഭാഗമാണ്.
ഇത് ശ്രീലങ്കൻ പ്രധാന ദ്വീപുമായി ഒരു കോസ്‌വേ വഴി ബന്ധിപ്പിച്ചിരിക്കുന്നു.
പ്രധാനമായും സസ്യങ്ങളും മണലും മൂടിയിരിക്കുന്ന ഈ പ്രദേശം ഏകദേശം 125 ചതുരശ്ര കിലോമീറ്റർ വിസ്തൃതിയുള്ളതാണ്.
ഇന്ത്യയിലെ തമിഴ്നാട് സംസ്ഥാനത്തിന്റെ തെക്കുകിഴക്കൻ തീരത്തുനിന്നകലെ രാമേശ്വരം ദ്വീപ് എന്നുകൂടി അറിയപ്പെടുന്ന പാമ്പൻ ദ്വീപിനും ശ്രീലങ്കയുടെ വടക്കുപടിഞ്ഞാറൻ തീരത്തുനിന്നകലെ മന്നാർ ദ്വീപിനും ഇടയിലായാണ് ചുണ്ണാമ്പുകല്ലുകളുടെ ഒരു ശൃംഖലയായ ആദംസ് ബ്രിഡ്ജ് അഥവാ രാമസേതു സ്ഥിതിചെയ്യുന്നത്.
1914 നും 1964 നുമിടയിൽ ഇന്ത്യൻ വൻകരയിൽനിന്ന് ധനുഷ്കോടി , തലൈമന്നാർ വഴി ശ്രീലങ്കയിലെ കൊളംബോയുമായി ബന്ധിപ്പിച്ച് ഒരു ട്രെയിൻ , ഫെറി മാർഗ്ഗം നിലനിന്നിരുന്നുവെങ്കിലും 1964 ൽ വീശിയടിച്ച ഒരു ചുഴലിക്കാറ്റുമൂലമുണ്ടായ നാശനഷ്ടങ്ങളേത്തുടർന്ന് ഇത് പുനരാരംഭിക്കപ്പെട്ടില്ല.
വരണ്ടതും തരിശായതുമായ ഈ ദ്വീപിന് മത്സ്യബന്ധനം സാമ്പത്തികമായി ഏറെ പ്രധാനപ്പെട്ടതാണ്.
മന്നാർ ദ്വീപും സമീപസ്ഥമായ രാമസേതുവും .
File:Mannar Island - June 2019.jpg മന്നാർ ദ്വീപ് മന്നാർ ദ്വീപ് അവലംബം ↑ Britannica article .
↑ {{ citation }} :  CS1 maint: multiple names: authors list ( link )
മന്നാൻ കൂത്ത്
ഇംഗ്ലീഷ് വിലാസം https://ml.wikipedia.org/wiki/Mannan_Koothu കൂത്ത്പാട്ട്
ഒരു ആദിവാസി അനുഷ്ഠാനകലാരൂപമാണ് മന്നാൻകൂത്ത് .
കേരളത്തിലെ‍ ഇടുക്കി ജില്ലയിലെ വനമേഖലയിൽ ജീവിക്കുന്ന ആദിവാസി വിഭാഗമായ മന്നാന്മാരുടെ ഏറ്റവും വിശേഷപ്പെട്ട കലാരൂപമാണിത്.
കോവിലന്റേയും കണ്ണകിയുടെയും കഥയെ അടിസ്ഥാനമാക്കിയാണ് കൂത്ത് നടത്തുന്നത്.
കേരളത്തിലെ വിവിധ പ്രദേശങ്ങളിൽ പ്രചാരമുള്ള നാടൻ കലാരൂപങ്ങളോടും കഥകളിയിലെ ചില അവതരണരീതിയോടും സാദൃശ്യമുള്ള ഒരു കലാരൂപമാണിത്.
മന്നാൻ കൂത്തിൽ മത്തളം ഉപയോഗിക്കുന്നു
ഇലത്താളം പോലുള്ള ചാരല് , തുകൽ നിർമ്മിതമായ മത്താളം എന്നീ വാദ്യോപകരണങ്ങളാണ് ഉപയോഗിക്കപ്പെടുന്നത്.
കൂത്ത് ആരംഭിക്കുന്നതിന് മുമ്പേ, തെയ്യം, കഥകളി എന്നിവയിലേപ്പോലെ കേളികൊട്ടൽ നടത്തുന്നു.
ദൈവവന്ദനത്തോടെ  കൂത്ത് ആരംഭിക്കുന്നു.
കൂത്ത് ആടുന്നവർ എന്ന അർത്ഥത്തിൽ, കളിയിലെ വേഷക്കാരെ കൂത്താടികളെന്ന് വിശേഷിപ്പിക്കുന്നു.
പെൺത്താടികളും ആൺത്താടികളും കളിയരങ്ങിലുണ്ടാവും.
സ്ത്രീവേഷം കെട്ടുന്നതും ആണുങ്ങൾ തന്നെയാണ്.
കൈയിൽ വളയും കാലിൽ ചിലങ്കയും അണിയുന്നു.
ആണുങ്ങൾ മുണ്ട് തറ്റുടുത്ത് തോർത്ത് തലയിൽ കെട്ടും.
അരിപ്പൊടി  വെളിച്ചെണ്ണയിൽ ചാലിച്ചെടുത്ത് മുഖത്തെഴുത്ത് നടത്തുന്നു.
കഥാപാത്രങ്ങളുടെ രംഗപ്രവേശത്തിന് മുന്നോടിയായി തിരശ്ശീല ഉയർത്തിപ്പിടിച്ച് കുലദേവതകളെ സ്മരിച്ചു കൊണ്ടുള്ള ആചാരപ്പാട്ട് പാടുന്നു.
കോവിലൻപാട്ട് പാടി കളി തുടങ്ങുന്നു.
അനുഷ്ഠാനനിഷ്ഠയോടുകൂടിയുള്ള  കൂത്തിനിടയിൽ 'കന്നിയാട്ടം' നടത്തുന്നു.
സവിശേഷമായ ഒരു നൃത്തമാണിത് .
കണ്ണകിയുടെ കഥ ആവേശകരമായ മുഹൂർത്തങ്ങളിലെത്തുന്ന സന്ദർഭങ്ങളിലാണ് കന്നിയാട്ടക്കാർ രംഗത്തുവരുന്നത്.
ഇ സമയത്ത്  വാദ്യം മുറുകുകയും പാട്ടും തുള്ളലും ദ്രുതഗതിയിലാകുകയും ചെയ്യുന്നു.
പൊറാട്ടുവേഷങ്ങൾക്ക് സമാനമായ ഒരു 'കോമാളി' മന്നാൻ കൂത്തിനിടയിൽ രംഗത്തെത്താറുണ്ട്.
കഥാപാത്രത്തിന് ചേർന്ന സാധാരണവേഷത്തിലാണ് കോമാളി വേദിയിലെത്തുന്നത്.
മുഖംമൂടിയും ഉപയോഗിക്കും.
ചിത്രശാല മന്നാൻകൂത്ത് മന്നാൻകൂത്ത് മന്നാൻ കൂത്തിന്റെ അവതരണത്തിലുപയോഗിക്കുന്ന ഉലക്കയും ഉരലും അവലംബം
മന്നാ ഇംഗ്ലീഷ് വിലാസം https://ml.wikipedia.org/wiki/Manna ഇസ്രായേൽക്കാർ മന്ന ശേഖരിക്കുന്നു ജെയിംസ് ജാക്വെസ് ജോസഫ് റ്റിസോറ്റ് വരച്ച ചിത്രം (കാലം 1896-1902)
ഈജിപ്തിലെ അടിമത്തത്തിൽ നിന്നുള്ള മോചനത്തെ തുടർന്ന് കാനാൻ ദേശത്തേയ്ക്കുള്ള യാത്രക്കിടെ മരുഭൂമിയിൽ വച്ച് ദൈവം ഇസ്രായേൽ ജനങ്ങൾക്കു നൽകിയതായി എബ്രായബൈബിളിൽ പറയുന്ന അത്ഭുതഭക്ഷണമാണ് മന്നാ .
മന്നായുമായി ബന്ധപ്പെട്ട അത്ഭുതത്തിന്റെ ബൈബിൾ വിവരണം പഞ്ചഗ്രന്ഥിയുടെ ഭാഗമായ പുറപ്പാടിന്റേയും സംഖ്യയുടേയും പുസ്തകങ്ങളിലാണുള്ളത് ഈ വിവരണം അനുസരിച്ച്, മരുഭൂമിയിൽ ഭക്ഷണദൗർലഭ്യം നേരിട്ടിപ്പോൾ ജനങ്ങൾ നേതാക്കളായ മോശെക്കും അഹറോനും എതിരെ പിറുപിറുത്തതിനെ തുടർന്ന് ആകാശത്തിൽ നിന്ന് ജനങ്ങൾക്കായി അപ്പം വർഷിക്കുമെന്ന ദൈവികവാഗ്ദാനത്തിന്റെ പൂർത്തീകരണമായിരുന്നു ഈ അത്ഭുതം.
സംഖ്യയുടേയും പുറപ്പാടിന്റേയും പുസ്തകങ്ങൾക്കു പഞ്ചഗ്രന്ഥിയിലെ തന്നെ നിയമാവർത്തനപ്പുസ്തകം , പഞ്ചഗ്രന്ഥിക്കു പുറത്തുള്ള സങ്കീർത്തനങ്ങൾ , അപ്പോക്രിഫയുടെ ഭാഗമായ ജ്ഞാനത്തിന്റെ പുസ്തകം എന്നിവയും മന്നായെ പരാമർശിക്കുന്നുണ്ട്‌.
ഇസ്ലാമിന്റെ പവിത്രഗ്രന്ഥമായ ഖുർആനിലും മന്നായുടെ അത്ഭുതത്തിന്റെ വിവരണമുണ്ട്.
പേര് പൊടിമഞ്ഞു മൂടിയ പുൽത്തകിടി
മന്നാ എന്ന പേരിന്റെ നിഷ്പത്തി വ്യക്തമല്ല.
മരുഭൂമിയുടെ ഉപരിതലത്തിൽ പൊടിമഞ്ഞുപോലെ തരിതരിയായി കാണപ്പെട്ട വസ്തു കണ്ട് അത്ഭുതപ്പെട്ട ഇസ്രായേൽക്കാർ 'ഇതെന്ത്' എന്ന അർത്ഥത്തിൽ എബ്രായഭാഷയിൽ ഉന്നയിച്ച 'മാൻഹൂ' എന്ന ചോദ്യത്തിൽ നിന്നാണ് ഈ പേരുണ്ടായതെന്ന പാരമ്പര്യം ബൈബിൾ രേഖപ്പെടുത്തുന്നുണ്ട് .
ഈജിപ്തിയൻ ഭാഷയിലെ ഭക്ഷണം എന്നർത്ഥമുള്ള 'മെന്നു' എന്ന വാക്കിൽ നിന്നാണ് മന്നാ എന്ന പേരുണ്ടായതെന്നു ചിലർ കരുതുന്നു.
വിലക്കുകൾ
മരുഭൂമിയിൽ ഇസ്രായേൽക്കാർ പിന്നിട്ട നാല്പതു വർഷക്കാലം തുടർച്ചയായി ആകാശത്തു നിന്നു വീണുകിട്ടിയിരുന്നതായി പറയപ്പെടുന്ന ഈ ഭക്ഷണം ഓരോരുത്തരും അവർക്ക് ഒരു ദിവസത്തെ ആവശ്യത്തിനു വേണ്ടുന്നതു മാത്രം ശേഖരിക്കാനായിരുന്നു ദൈവകല്പന.
അടുത്ത ദിവസത്തേക്ക് മിച്ചം വയ്ക്കുന്നതു വിലക്കപ്പെട്ടിരുന്നു.
ആഴ്ചയിലെ ഏഴാം ദിവസമായ സാബത്തുനാൾ ശാരീരികാദ്ധ്വാനം വിലക്കപ്പെട്ടിരുന്നതിനാൽ ആറാം ദിവസം മാത്രം അടുത്തദിവസത്തേക്കു വേണ്ടിയുള്ളതു കൂടി ശേഖരിക്കാൻ അനുമതി ഉണ്ടായിരുന്നു.
അധികം ശേഖരിക്കുന്നതിനുള്ള വിലക്കു ലംഘിച്ചവർക്ക് അധികം കിട്ടിയില്ലെന്നും കുറച്ചു ശേഖരിച്ചവർക്ക് കുറവുണ്ടായില്ലെന്നും, അടുത്ത ദിവസത്തേക്കു കരുതിവച്ചവരുടെ കരുതൽ പുഴുത്തുകെട്ടു പോയെന്നും ബൈബിൾ പറയുന്നു.
എങ്കിലും ഇസ്രായേൽക്കാർ വാഗ്ദത്തഭൂമിയുടെ അതിർത്തിയിലെത്തുന്നതു വരെ വീണുകിട്ടിയിരുന്ന ഈ അത്ഭുവവസ്തുവിന്റെ ഒരു മാതൃക, പിൻതലമുറകളെ കാട്ടാനായി ശേഖരിച്ചു വയ്ക്കാൻ നിർദ്ദേശിക്കപ്പെട്ടിരുന്നു.
അതനുസരിച്ച് ഒരു 'ഓമർ' അളവു മന്ന ശേഖരിച്ച് മരുഭൂമിയിൽ ഇസ്രായേലിന്റെ ആരാധനയുടെ കേന്ദ്രമായിരുന്ന സാക്ഷ്യകൂടാരത്തിനു മുന്നിൽ സൂക്ഷിച്ചതായും പുറപ്പാടിന്റെ പുസ്തകം (16:32-35) പറയുന്നു.
പാഠനിരൂപണം പുറപ്പാടിന്റെ പുസ്തകത്തിൽ മന്നായെ കൊത്തമല്ലിയുമായി താരതമ്യപ്പെടുത്തി വിവരിക്കുന്നുണ്ട് - കൊത്തമല്ലിയുടെ സമീപവീക്ഷണം
പഞ്ചഗ്രന്ഥിയിലെ സംഖ്യയുടെ പുസ്തകത്തിനും പുറപ്പാടിന്റെ പുസ്തകത്തിനും ഇടയിൽ ഈ അത്ഭുതത്തിന്റെ വിവരണത്തിലുള്ള പൊരുത്തക്കേടുകൾ ചൂണ്ടിക്കാണിക്കപ്പെട്ടിട്ടുണ്ട്.
മന്നാ കൊത്തമ്പാലരി പോലെ വെളുത്തതും തേൻ ചേർത്ത അപ്പത്തിന്റെ രുചിയുള്ളതുമായിരുന്നു എന്നു പുറപ്പാടിന്റെ പുസ്തകം പറയുന്നു.
അതിനു കൊത്തമ്പാലരിയുടെ ആകൃതിയും ഗുൽഗുലുവിന്റെ നിറവുമായിരുന്നു എന്നും, ഇസ്രായേൽക്കാർ അതു ശേഖരിച്ച് തിരികല്ലിലോ ഉരലിലോ ഇട്ടുപൊടിച്ച് അപ്പം ഉണ്ടാക്കിയെന്നും പറയുന്ന സംഖ്യയുടെ പുസ്തകമാകട്ടെ , എണ്ണ ചേർത്ത അപ്പത്തിന്റെ രുചിയായിരുന്നു അതിനെന്നും പറയുന്നു.
സംഖ്യയിലെ വിവരണം ഈ അത്ഭുതത്തെ സംബന്ധിച്ച ആദ്യപാരമ്പര്യമാവാമെന്നും പുറപ്പാടിലെ കഥ പിൽക്കാലത്തുണ്ടായ പുരോഹിതസ്രോതസ്സിനെ ആശ്രയിക്കുന്നെന്നുമാണ്, പഞ്ചഗ്രന്ഥിയുടെ സ്രോതസ്സുകളെ സംബന്ധിച്ച രേഖാപരികല്പന പിന്തുടർന്നുള്ള ഇതിന്റെ വിശദീകരണം
എന്നാൽ ഈ രണ്ട് ആഖ്യാനങ്ങളിലുമുള്ള മന്നായുടെ രുചിഭേദം അതിനെ ഭക്ഷിച്ചതാര് എന്നതിനെ ആശ്രയിച്ചു വിശദീകരിക്കാമെന്നാണ് ബാബിലോണിയൻ താൽമുദിന്റെ നിലപാട്.
അതു ശിശുക്കൾക്ക് തേൻ പോലെ മധുരിച്ചപ്പോൾ യുവാക്കൾക്കു അപ്പം പോലെയും വൃദ്ധജനങ്ങൾക്ക് ഒലിവെണ്ണ പോലെയും രുചിച്ചെന്നും താൽമുദ് വിശദീകരിക്കുന്നു.
മന്നാ വീണത് മഞ്ഞിനു മുൻപ് അതിനു താഴെയോ, മഞ്ഞിനെ തുടർന്ന് അതിനു പുറമേയോ എന്ന സമസ്യയും ഈ അത്ഭുതകഥയുടെ വിവിധപാഠങ്ങൾ ഉയർത്തുന്നുണ്ട്.
ഈ വൈരുദ്ധ്യം പരിഹരിക്കാൻ ശ്രമിച്ച റബൈനിക വ്യാഖ്യാതക്കൾ, മുൻപും പിൻപുമായി പെയ്ത രണ്ടു മഞ്ഞുപാളികൾക്കു നടുവിലായിരുന്നു മന്നാ കാണപ്പെട്ടത് എന്നു വാദിച്ചു.
മന്നായും പ്രകൃതിയും മെഴുകുപോലുള്ള സ്രവത്തിൽ പൊതിഞ്ഞ് താമരിസ്ക് മരത്തിൽ പറ്റിപ്പിടിച്ചിരിക്കുന്ന 'മരപ്പേനുകൾ' (scale insects) മദ്ധ്യപൗരസ്ത്യദേശത്തെ മരുഭൂമികളിൽ കാണപ്പെടുന്ന താമരിസ്ക് മരം
മന്നായുടെ അത്ഭുതത്തെ ജൈവപ്രകൃതിയുമായി ബന്ധപ്പെടുത്തി സ്വാഭാവികമായി വിശദീകരിക്കാൻ പുരാതനകാലം മുതൽ പലരും ശ്രമിച്ചിട്ടുണ്ട്.
സിനായ് ഉപദ്വീപിൽ കാണപ്പെടുന്ന താമരിസ്ക് മരത്തിന്റെ (Tammarix mannifera) തൊലി വേനൽക്കാലത്തിന്റെ തുടക്കത്തിൽ പുറപ്പെടുവിക്കുന്ന മധുരസ്രവമാണ് മന്നാ എന്നായിരുന്നു ഒരു വിശദീകരണം.
താമരിസ്ക് സ്രവത്തെക്കുറിച്ചുള്ള ആധുനിക കാലത്തെ അന്വേഷണങ്ങൾ മരത്തിന്റെ നീരുകുടിച്ചു ജീവിക്കുന്ന രണ്ടിനം മരപ്പേനുകളുമായി(Plant lice/scale insects) അതിനെ ബന്ധപ്പെടുത്തുന്നു.
മരനീരിൽ നൈട്രജന്റെ അംശം കുറവായതിനാൽ മതിയാവോളം നൈട്രജൻ കിട്ടാനായി ഈ ജീവികൾക്ക് വളരെയേറെ നീരു കുടിക്കേണ്ടിവരുന്നു.
നീരിനൊപ്പം അകത്താക്കുന്ന അധികാന്നജത്തെ ഇവ പിന്നീട് വിസർജ്ജിക്കുമ്പോഴാണ് മരത്തിന്മേൽ മധുരശ്രവം ഉണ്ടാകുന്നതെന്നാണ് വിശദീകരണം.
എന്നാൽ ഇസ്രായേൽക്കാക്ക് ലഭിച്ചതായി പറയപ്പെടുന്ന അത്ഭുതഭക്ഷണത്തിന്റെ സമൃദ്ധി വിശദീകരിക്കാൻ താമരിസ്ക് ദ്രവം മതിയാവില്ലെന്നും മന്നായുടെ കഥയെ കേവലം ജൈവപ്രതിഭാസമയി കാണുന്നത് മരുഭൂമിയിൽ ജനങ്ങളെ നാല്പതു വർഷം നയിച്ച ദൈവാത്ഭുതത്തെ സംബന്ധിച്ച ബൈബിൾ കഥയുടെ ലക്ഷ്യത്തിന്റെ തിരസ്കാരമാവുമെന്നും ചൂണ്ടിക്കാണിക്കപ്പെട്ടിട്ടുണ്ട്.
പൂവിട്ടു നിക്കുന്ന മന്നാ ആഷ്
ആധുനികസസ്യശാസ്ത്ര പശ്ചാത്തലത്തിൽ സസ്യജന്യമായ ചില വസ്തുക്കളെ പരാമർശിക്കാൻ 'മന്നാ' എന്ന പേരുപയോഗിക്കാറുണ്ട്.
"മന്നാ ആഷ്" എന്ന മരത്തിന്റെ തൊലിയിൽ മുറിവുണ്ടാക്കി ഇറ്റിച്ചെടുക്കുന്ന നീര് വറ്റിക്കുമ്പൊൾ കിട്ടുന്ന പ്രത്യേകതരം പഞ്ചസാര ഇതിനുദാഹരണമാണ്.
തെക്കൻ യൂറോപ്പിലും തെക്കുപടിഞ്ഞാറൻ ഏഷ്യയിലും കാണുന്ന മന്നാ ആഷ് മരത്തിന്റെ പച്ചകലർന്ന നീലനിറമുള്ള നീര് കാഠിന്യം കുറഞ്ഞ വിരേചനസഹായി എന്ന നിലയിൽ ഔഷധമൂല്യമുള്ളതാണ്.
ഇസ്ലാമികവീക്ഷണം
ഖുർആനിൽ മൂന്നിടങ്ങളിൽ താഴെ കൊടുത്തിരിക്കുന്ന വിധം മന്നാ പരാമർശിക്കപ്പെടുന്നുണ്ട്.
2:57 - നിങ്ങൾക്ക്‌ നാം മേഘത്തണൽ നൽകുകയും മന്നായും കാടപക്ഷികളും ഇറക്കിത്തരികയും ചെയ്തു.
നിങ്ങൾക്ക്‌ നാം നൽകിയിട്ടുള്ള വിശിഷ്ടമായ വസ്തുക്കളിൽ നിന്ന്‌ ഭക്ഷിച്ചുകൊള്ളുക (എന്ന്‌ നാം നിർദ്ദേശിച്ചു).
3:160 - നാം അവർക്ക്‌ മേഘത്തണൽ നൽകുകയും, മന്നായും കാടപക്ഷികളും അവർക്ക്‌ ഇറക്കികൊടുക്കുകയും ചെയ്തു.
നിങ്ങൾക്കു നാം നൽകിയിട്ടുള്ള വിശിഷ്ട വസ്തുക്കളിൽ നിന്ന്‌ തിന്നുകൊള്ളുക (എന്ന്‌ നാം നിർദ്ദേശിക്കുകയും ചെയ്തു.) 20:80 - ഇസ്രായീൽ സന്തതികളേ, നിങ്ങളുടെ ശത്രുവിൽ നിന്ന്‌ നിങ്ങളെ നാം രക്ഷപ്പെടുത്തുകയും, ത്വൂർ പർവ്വതത്തിൻറെ വലതുഭാഗം നിങ്ങൾക്ക്‌ നാം നിശ്ചയിച്ച്‌ തരികയും, മന്നായും സൽവായും നിങ്ങൾക്ക്‌ നാം ഇറക്കിത്തരികയും ചെയ്തു.
'ട്രഫിൾ' (Truffles) എന്നറിയപ്പെടുന്ന ഭക്ഷ്യക്കൂണിനെ മന്നായുടെ ഭാഗമായി വിശേഷിപ്പിച്ച്  പ്രവാചകൻ ഇങ്ങനെ പറഞ്ഞതായി സ്വഹീഹ് മുസ്‌ലിം ഹദീസിൽ പറയുന്നു.
"അല്ലാഹു മോശെ(മൂസ) വഴി ഇസ്രായേൽക്കാർക്ക് നൽകിയ മന്നായുടെ ഭാഗമാണത്. അതിന്റെ നീര് കണ്ണുകൾക്ക് ഔഷധമാണ്."
ക്രിസ്തീയവീക്ഷണം
പഴയനിയമത്തിലെ സംഭവങ്ങളെ പുതിയനിയമത്തിൽ പൂർത്തീകരിക്കാനിരുന്നവയുടെ ആദിമാതൃകകളായി ചിത്രീകരിക്കുന്ന 'സാദൃശ്യവ്യാഖ്യാനം' (typological exegesis) പിന്തുടർന്ന ക്രൈസ്തവവീക്ഷണം, മന്നായുടെ അത്ഭുതത്തെ വിശദീകരിക്കാനും ഈ വ്യാഖ്യാനസങ്കേതം ഉപയോഗിച്ചു.
ക്രിസ്തുവിന്റെ വ്യക്തിത്വത്തിന്റെ ദൈവികമാനത്തിന് ഊന്നൽ കൊടുക്കുന്ന യോഹന്നാന്റെ സുവിശേഷം മന്നായെ യേശുവിന്റെ ശരീരരക്തങ്ങളാകുന്ന ആത്മീയഭക്ഷണത്തിന്റെ പൂർവസാദൃശ്യമായി അവതരിപ്പിക്കുന്നു.
യഹൂദർ മന്നായെ സ്വർഗത്തിൽനിന്നുള്ള അപ്പമായി സൂചിപ്പിച്ചപ്പോൾ യേശുവിന്റെ പ്രതികരണം, മരുഭൂമിയിലെ മന്നാ ഭക്ഷിച്ചവർ മരിച്ചതിനാൽ അത് യഥാർത്ഥത്തിൽ സ്വർഗത്തിൽനിന്നുള്ള അപ്പമായിരുന്നില്ലെന്നും സ്വർഗത്തിൽനിന്നും ഇറങ്ങിവന്ന നിത്യജീവന്റെ അപ്പം ഭക്ഷിക്കുന്നവർ മരിക്കുകയില്ലെന്നും ആയിരുന്നു.
താൻ തന്നെയാണ് ആ ജീവന്റെ അപ്പമെന്നും യേശു വിശദീകരിക്കുന്നു.
ഈ വീക്ഷണമനുസരിച്ച്, മരുഭൂമിയിൽ ഇസ്രായേൽക്കാർക്കു ലഭിച്ച മന്നാ, ഭാവിയിലെ മന്നായും ജീവന്റെ അപ്പവുമായ ക്രിസ്തുവിന്റെ ഒരു മുന്നാസ്വാദനം മാത്രം ആയിരുന്നു.
ഈ സ്വർഗീയ മന്നാവഴി മനുഷ്യർ ദൈവികജീവനിൽ പങ്കുചേരുന്നു.
ലോകത്തിന്റെ ജീവനുവേണ്ടി ക്രിസ്തു നൽകുന്ന അപ്പം തന്റെ തന്നെ ശരീരമാണ്‌. 'എന്റെ ശരീരം ഭക്ഷിക്കുകയും എന്റെ രക്തം പാനം ചെയ്യുകയും ചെയ്യുന്നവനു നിത്യജീവനുണ്ട്‌. അവസാനദിവസം ഞാൻ അവനെ ഉയിർപ്പിക്കും' എന്നും ഈ സുവിശേഷത്തിൽ യേശു പറയുന്നു.
൧ ലോകസൃഷ്ടിയുടെ ആറാം ദിവസം വെള്ളിയാഴ്ച സൃഷ്ടിക്കപ്പെട്ട പത്തു വസ്തുക്കളിൽ ഒന്നായി മന്നായെ കണ്ട ചില റബൈനികവ്യാഖ്യാതാക്കൾ, ആ ദിവസം ത്രിസന്ധ്യക്കാണ് അതിന്റെ സൃഷ്ടി നടന്നതെന്നു കരുതി.
അവലംബം 1 2 പുറ 16:14-36;സംഖ്യ 11:4-9 ↑ ജ്ഞാനം 16:20-29; നിയ.
8:3, 16; സങ്കീ.
78;24.
1 2 വിശുദ്ധ ഖുർആൻ II:57, VII:160, XX:80 - "ദ മീനിങ്ങ് ഓഫ് ദ ഹോളി ഖുർആൻ", മൊഹമ്മദ് മാർമദൂക് പിഖ്താളിന്റെ ഇംഗ്ലീഷ് പരിഭാഷ ↑ പുറ 16:14-15 1 2 3 മന്നാ , യഹുദവിജ്ഞാനകോശത്തിലെ ലേഖനം ↑ Peake's Commentary on the Bible ↑ Jewish Encyclopedia , "Book of Exodus", "Book of Numbers" ↑ Yoma 75b ↑ മന്നാ , കത്തോലിക്കാവിജ്ഞാനകോശത്തിലെ ലേഖനം ↑ മന്നാ, ഓക്സ്ഫോർഡ് കമ്പാനിയൻ ടു ദ ബൈബിൾ (പുറം 486) ↑ Rushforth, K., 1999, Trees of Britain and Europe , Collins, ISBN 0-00-220013-9 ↑ Grieve, Mrs. M., Ash, Manna ↑ ↑ യോഹ.
6:32-34; 49:51 ↑ യോഹ 6:54 ↑ വടവാതൂരെ പൗരസ്ത്യവിദ്യാപീഠം പ്രസിദ്ധീകരിച്ച ബൈബിൾ വിജ്ഞാനകോശത്തിന്റെ 1989 ഡിസംബറിലെ പതിപ്പ് -ലേഖകൻ - ജോസ് വള്ളിമംഗലം
മന്നാൻ ഇംഗ്ലീഷ് വിലാസം https://ml.wikipedia.org/wiki/Mannan_people
ഒരു ആദിവാസി വർഗ്ഗമാണ്‌ മന്നാൻ അഥവാ മന്നാന്മാർ .
മധുരയിലെ പാണ്ഡ്യരാജാവുമായി ബന്ധപ്പെട്ടവരാണ് ഇവർ എന്നാണ് കരുതിപ്പോരുന്നത്.
കേരളത്തിൽ രാജഭരണം നിലനിൽക്കുന്ന ഒരു സമുദായമാണ് ഇവരുടേത്.
കട്ടപ്പനയിലുള്ള കോഴിമലയിലാണ് രാജാവിന്റെ ആസ്ഥാനം.
മധുരയിൽ മന്നാന്മാർ താമസിച്ചിരുന്ന സ്ഥലത്തെ കോട്ടയ്ക്കും മന്നാൻ കോട്ടയെന്നാണ് പേര്.
അവിടെ ഇന്നും അവർക്ക് ചില അവകാശങ്ങൾ ഉണ്ട്.
വളരെയധികം സത്യസന്ധത നിത്യജീവിതത്തിൽ പുലർത്തുന്ന ഇവർ ഇക്കാലത്ത് നിരവധി ചൂഷണങ്ങൾക്ക് വിധേയരാകുന്നു.
കേരളത്തിൽ ചാലക്കുടി കൂടാതെ പാലക്കാട് , എറണാകുളം , ഇടുക്കി ജില്ലകളിലും തമിഴ്നാട്ടിലെ മധുരയിലുമാണ് മന്നാൻ സമുദായക്കാർ താമസിക്കുന്നത്.
കേരളത്തിലെ ഇടുക്കി ജില്ലയിലെ വളരെ പ്രത്യേകതകളോടു കൂടിയ ആചാരാനുഷ്ടാനങ്ങൾ പിന്തുടരുന്ന ആദിവാസി സമൂഹമാണ് മന്നാൻ .
ഒട്ടുമിക്ക മന്നാൻ സമൂഹാംഗങ്ങളും അടിമാലി , കട്ടപ്പന , നെടുമ്പാക്കം എന്നീ ബ്ലോക്ക് പഞ്ചായത്തുകളിലാണ് താമസിക്കുന്നത്.
മന്നാൻ സമൂഹത്തെ ഭരിക്കുന്നത് രാജാവാണ്.
ഈ പതിവ് ഇന്നും ഇവർ തുടർന്നു പോരുന്നു.
ഇപ്പോഴത്തെ രാജാവ് അരിയാൻ രാജമന്നാൻ ആണ്.
സർക്കാർ വനങ്ങളിലെ അനധികൃത മരം വെട്ട് തടഞ്ഞപ്പോൾ ഇവർക്ക് പരമ്പരാഗത താമസസ്ഥലങ്ങൾ വിട്ട് നാട്ടിൻപുറങ്ങളിലേക്ക് പലായനം നടത്തേണ്ടി വന്നു.
സർക്കാർ ഇവർക്കായി പതിച്ചു നൽകിയ ഭൂമിയിലാണ് ഇവർ ഇപ്പോൾ താമസിക്കുന്നത്.
കോന്നി കല്ലേലി ഊരാളി അപ്പൂപ്പൻകാവിൽ ഊരാളിമാരാണ് മലകളെ വിളിച്ച് ചൊല്ലുന്നത്.
ഇവിടെ ഊരാളിമാരാണ് പൂജകൾ അർപ്പിക്കുന്നത്.
ദ്രാവിഡ കലകളായ കുംഭപാട്ട് , ഭാരതക്കളി, തലയാട്ടംകളി, മന്നാൻകൂത്ത് എന്നിവ നടക്കുന്ന കാവ് ആണ് കല്ലേലി ഊരാളി അപ്പൂപ്പൻകാവ്.
ജീവിതവും സംസ്കാരവും
മന്നാൻ വംശജരുടെ രാജാവ് താമസിക്കുന്നത് കോവിൽമല(കോയിൽ മല) എന്ന കുന്നിലാണ്.
ആഘോഷങ്ങളും നൃത്തവും പാട്ടും മന്നാൻ സമൂഹത്തിന്റെ ജീവിതത്തിന്റെ ഭാഗമാണ്.
പരമ്പരാഗതമായി കുന്നുകളിലെ ദൈവങ്ങളെയാണ് മന്നാൻ വംശജർ ആരാധിച്ചു വരുന്നത്.
ഈ ദൈവങ്ങൾ സ്വർഗ്ഗത്തിൽ നിന്നു വന്നിട്ടുള്ള പൂർവികൻമാരാണ് എന്നാണ് ഇവരുടെ വിശ്വാസം.
പത്തുമുതൽ നാല്പത് വരെ വീടുകളാണ് ഓരോ മന്നാൻ ഗ്രാമത്തിലും ഉണ്ടാവുക.
മരക്കമ്പുകളും ഈറ്റ ഇലകളും (ഈറ)പുല്ലും  ഉപയോഗിച്ച് വച്ചുകെട്ടി ഉണ്ടാക്കുന്ന കുടിലുകളാണ് ഇവരുടെ.
മുള ഉപയോഗിച്ചും ഇവർ കുടിലുകൾ കെട്ടാറുണ്ട്.
ഓരോ ഗ്രാമത്തിനും ഒരു മൂപ്പൻ ഉണ്ടായിരിക്കും, കാണിക്കാരൻ എന്നാണ് മൂപ്പനെ സംബോധന ചെയ്യുന്നത്.
ഗ്രാമത്തെ പ്രതിനിധാനം ചെയ്യുന്നത് മൂപ്പനാണ്.
തമിഴ് കലർന്ന പ്രാകൃതഭാഷയാണ് സംസാരിക്കുന്നത്.
ലിപി ഇല്ലാത്ത ഭാഷയാണിത്.
അതിനാൽ ഒന്നും തന്നെ എഴുതിവയ്ക്കുന്ന രീതി ഇവർക്കിടയിലില്ല.
തൊഴിൽ സംബന്ധമായി മറ്റുള്ളവരുമായി ഇടപഴകുന്നതിനാൽ ഭാഷയിൽ അല്പം വ്യത്യാസം വന്നിട്ടുണ്ട്.
തമിഴ് കലർന്ന മലയാളത്തിലാണ് മന്നാൻ വംശജർ ആശയവിനിമയം നടത്തുന്നത്.
ആചാരാനുഷ്ഠാനങ്ങൾ, ആരാധനാക്രമം.
മധുരമീനാക്ഷിയാണ് മന്നാന്മാരുടെ ആരാധനാമൂർത്തി.
കുടികളിലെല്ലാം മുത്തിയമ്മയേയും മലദൈവങ്ങളേയും വച്ചു പൂജിക്കുവാൻ പ്രത്യേകം സ്ഥലം കെട്ടിയുണ്ടാക്കും.
വിശേഷദിവസങ്ങളിൽ മാത്രമേ പ്രത്യേക പൂജയുണ്ടാകൂ.
പകർച്ച വ്യാധിയോ മറ്റോ ഉണ്ടായായാൽ മണ്മറഞ്ഞുപോയവരെ വിളിച്ച് കാര്യമറിയിക്കുന്ന ചടങ്ങുണ്ട്.
മന്ത്രവാദിയാണ് ഇത് ചെയ്യുന്നത്.
അടിയുറച്ച ഈശ്വരവിശ്വാസമുള്ളവരാണിവർ.
കോടയ്ങ്കി വയ്ക്കുക (അല്ലെങ്കിൽ കണിയിട്ടുനോക്കുക) എന്ന ചടങ്ങ് മിക്ക പ്രശ്നങ്ങൾക്കും നടത്തുന്നു.
കുട്ടിക്ക് പേരിടണമെങ്കിലും കറ്റമെതിക്കുമ്പോൾ പൊലി കുറഞ്ഞാലും ഇത് ചെയ്യുന്നു.
തെറ്റുകൾ കണ്ടുപിടിക്കാനായി കവടി നിരത്തുന്നതുപോലെ കോടയ്ങ്കി ഇട്ടു നോക്കുന്നു.
നെന്മണികൾ ഉപയോഗിച്ചാണ് കോടയ്ങ്കി ഇടുന്നത്.
തെറ്റു ചെയ്തയാൾ പതിനാറുമുഴം ചേല പരിഹാരമായി സമർപ്പിക്കണം.
ചിലപ്പോൾ അടിയും ശിക്ഷയായി കൊടുക്കാറുണ്ട്.
പെരുന്തേൻ മെഴുക്ക് ഉരുട്ടി കത്തിക്കാളുന്ന തീയിലിട്ടാൽ എത്ര ശക്തമായ മഴയും ശമിക്കും എന്നാണിവരുടെ വിശ്വാസം.
ഉപ്പു കിഴികെട്ടി വെള്ളത്തിലിട്ടാൽ പെരുമഴയുണ്ടാകുമെന്നും ഇവർ വിശ്വസിക്കുന്നു.
കൃഷിയാണ് ഇവരുടെ ഇപ്പോളത്തെ പ്രധാന വരുമാന മാർഗ്ഗം.
വനവിഭവ ശേഖരണവും [[കന്നുകാലി പരിപാലനം|കന്നുകാലി പരിപാലനവും മീൻ പിടിത്തവും ] ഇവരുടെ മറ്റ് പ്രധാന വരുമാന മാർഗ്ഗങ്ങൾ.
ഇവരുടെ സ്വന്തം കൃഷിഭൂമി ധനികർക്ക് പാട്ടത്തിനു കൊടുത്തശേഷം അതേ സ്ഥലത്ത് ജോലിക്കാരായി നിൽക്കുന്ന മന്നാൻ സമൂഹാംഗങ്ങളുമുണ്ടായിരുന്നു .
വനാവകാശ രേഖ വന്നത് മുതൽ ഈ രീതി ഇല്ലതെയായി കൃഷി, പരമ്പരാഗത തൊഴിൽ മന്നാൻ കൂത്തിലുപയോഗിക്കുന്ന ഉരലും ഉലക്കയും.
ഇതിന്റെ നിർമ്മാണത്തിൽ വിദഗ്ധരാണിവർ.
സ്വന്തം കൃഷിയിടങ്ങളിലും പുറത്തും പോയി ജോലിയെടുക്കുന്നവരാണിവർ.
റാഗിയും നെല്ലുമാണ് പ്രധാനകൃഷികൾ കുരുമുളക് , മരച്ചീനി , തിന , ചോളം , കാപ്പി , ഇഞ്ചിപ്പുല്ല് എന്നിവയും കൃഷിചെയ്യുന്നു.
കൂട്ടുകൃഷിയും ഇവരുടെ ഇടയിൽ പ്രചാരത്തിലുണ്ട്.
പതിവായി മാറ്റകൃഷി ചെയ്തിരുന്ന കാലത്ത് കൃഷിയിടത്തിനടുത്തായി എല്ലാവരും ഒരുമിച്ച് താമസിക്കുക പതിവായിരുന്നു.
ഇങ്ങനെയുള്ള സ്ഥലത്തിനു വെട്ടുകുടി എന്നാണ് വിളിക്കുക.
വെട്ടുകുടിയിൽ വന്നാൽ താമസത്തിനും ധാന്യങ്ങൾ സൂക്ഷിക്കുന്നതിനുമായി ഇവർ ഏറുമാടങ്ങൾ ഉണ്ടാക്കുന്നു.
ഓരോരുത്തരുടേയും ധാന്യങ്ങൾ വെവ്വേറെ കൂടകളിൽ സൂക്ഷിക്കുന്നു.
മറ്റുള്ളവർ ഇതെടുക്കുകയില്ല.
മണ്ണിനെ സം‍രക്ഷിക്കുന്നത് പുള്ളവശി യാണ്.
ഇദ്ദേഹത്തെ പ്രീതിപ്പെടുത്താൻ അട ചുട്ട് വക്കുകയും കോഴിയെ ബലി കൊടുക്കുകയും ചെയ്യുന്നു.
ദോഷങ്ങൾക്ക് പരിഹാരമായി കണിയിട്ട് നോക്കി, പ്രശ്നം മനസ്സിലാക്കി പരിഹാരം ചെയ്യുന്നു.
മന്നാൻ കൂത്തിൽ ഉപയോഗിക്കുന്ന ഉരലും ഉലക്കയും കണ്ണാടിപ്പനമ്പ്, കുട്ട , വട്ടി , മുറം , ധാന്യങ്ങൾ ശേഖരിച്ചുവെയ്ക്കാനുള്ള വലിയ കൂടകൾ, ഉരൽ , ഉലക്ക , ഉണ്ടവില്ല് , വിവിധയിനം കെണികൾ , ശവമഞ്ചം , ഏറുമാടം , ഈറ്റയില കൊണ്ട് നിർമ്മിച്ച പുര, ചെറിയ വെറ്റിലച്ചെല്ലം , തുടങ്ങിയവയുടെ നിർമ്മാണത്തിൽ ഇവർ വിദഗ്ദ്ധരാണ്.
റാഗികൊണ്ടുണ്ടാക്കുന്ന കട്ടി, കഞ്ഞി എന്നിവയാണ് ആഹാരം .
പശു , പോത്ത് എന്നിവയുടെ മാംസം ഇവർക്ക് നിഷിദ്ധമാണ്.
നെല്ലുവിളയുന്നതിനു മുൻപ് കതിരു മുറിച്ചെടുത്ത് ആവിയിൽ വച്ച് സത്ത് ഊറ്റിയെടുത്ത് അതിൽ തേനും ചേർത്തുണ്ടാക്കുന്ന ആഹാരമാണ് വെള്ളക്കട്ടി.
വിശേഷാവസരങ്ങളിലും വീട്ടിൽ വിരുന്നുകാർ വരുമ്പോഴും ഇവർ വെള്ളക്കട്ടി ഉണ്ടാക്കുന്നു.
കുറുമ്പുല്ല് കുറുക്കിയെടുത്ത് ഉണ്ടാക്കുന്നതാണ് കട്ടി.
ഞണ്ടുചാറായിരുന്നു പണ്ട് കറിയായി ഉപയോഗിച്ചിരുന്നത്.
ഇന്ന് ഇതിനുപകരം ചമ്മന്തിച്ചാറാണുപയോഗിക്കുന്നത്.
കാട്ടിൽ നിന്നു കിട്ടുന്ന കിഴങ്ങുകൾ ചുട്ടും ഇവർ തിന്നാറുണ്ട്.
തേനീച്ച പറക്കുന്നതു കണ്ടാൽ അതിനെ പിന്തുടർന്നു ചെന്ന് തേൻ എടുക്കുന്നതുവരെ ഇവർക്ക് വിശ്രമം ഇല്ല.
മറ്റു നിവൃത്തിയില്ലെങ്കിൽ പക്ഷികളേയും മൃഗങ്ങളേയും വേട്ടയാടിപ്പിടിച്ച് ചുട്ടു തിന്നാറുണ്ട്.
വ്യവസ്ഥാപിതമായ ഭരണത്തിന് കീഴിലുള്ള ഒരു സമൂഹമാണ് ഇവരുടേത്.
പലവീടുകൾ ചേർന്നതിനെ കുടി എന്നാണുപറയുക.
ഓരോ കുടിക്കും ഒരു കാണിക്കാരനുണ്ടാകും.
കാണിക്കാരനുകീഴിൽ വാരിക്കുടിയാനവൻ, പെരുംകുടിയാനവൻ, ഇളന്താരി കുടിയാനവൻ, വല്യ ഇളന്താരി, ഇളവെട്ടം, തണ്ടക്കാരൻ, തണ്ണിപ്പാത്ത, എന്നീ ഉദ്യോഗസ്ഥന്മാരുണ്ട്.
എല്ലാറ്റിനും മുകളിലാണ് രാജാവ് .
രാജമന്നാന് ഒരു മന്ത്രിയുമുണ്ടാകും.
സ്ത്രീക്കും പുരുഷനും തുല്യസ്ഥാനമാണ് കല്പിച്ചിരിക്കുന്നത്.
നിയമങ്ങളും ചിട്ടകളും ചെറുപ്പത്തിലേ തന്നെ നിഷ്കർഷ പുലർത്തുന്നു.
രാജാവിന്റെയും കാരണവന്മാരുടേയും മുന്നിൽ ഉയർന്ന സ്ഥാനത്തിരിക്കുകയോ ചെരിപ്പിടുകയോ ചെയ്യാറില്ല.
മൂണ്ട് മടക്കികുത്തിനടക്കുകയോ അസഭ്യം പറയുകയോ പാടില്ല.
ഇത് ലംഘിച്ചാൽ കടുത്ത ശിക്ഷ നൽകിയിരുന്നു.
വിശേഷാവസരങ്ങൾ വിവാഹം
മുറച്ചെറുക്കനും മുറപ്പെണ്ണുമായാണ് വിവാഹം .
വിവാഹ നിശ്ചയം ശൈശവത്തിൽ തന്നെ നടത്തുന്നു.
പ്രായപൂർത്തിയായാൽ ചെറുക്കൻ നിശ്ചയിച്ച പെണ്ണിൻറെ വീട്ടില് പോയി ജോലിയെടുക്കണം.
പണ്ടിത് 5 വർഷമായിരുന്നു എങ്കിലും ഇപ്പോള് 1 വർഷമെങ്കിലും മതിയാകും.
ഈ കാലയളവിനുശേഷം പെണ്ണിനും ചെറുക്കനും പരസ്പരം ഇഷ്ടമാണെങ്കിൽ മാത്രം വിവാഹം ഉറപ്പിക്കുന്നു.
സ്ത്രീധനസമ്പ്രദായമില്ല.
കാലവൂട്ടിൻറെ നാളിലായിരിക്കും വിവാഹം നടത്തുക.
ആർത്തവത്തിന് കീശായെ എന്നാണ് പറയുന്നത്.
ഋതുവായ സ്ത്രീ ആറു ദിവസത്തേക്ക് പുരക്ക് വെളിയില് താമസിക്കണം.
അതിനായി പ്രത്യേകം പള്ളപ്പുര എന്ന കൂരയിൽ താമസിക്കുന്നു.
ഈ ദിവസങ്ങളിൽ പുരുഷന്മാരെ കാണാനോ വീട്ടില് പാകം ചെയ്ത ഭക്ഷണം കഴിക്കാനോ അനുവാദമില്ല.
ഭക്ഷണം സ്വന്തമായി പാകം ചെയ്യുകയാണ് വേണ്ടത്.
ഏഴാം ദിവസം ആഘോഷപൂർവം മറ്റു പെണ്ണുങ്ങൾ കുടിയിലേക്ക് കൊണ്ടുവരുന്നു.
പ്രസവം പെണ്ണിൻറെ വീട്ടിൽ വച്ചാണ് നടത്തുന്നത്.
പ്രസവത്തിനു പെത്തേയ, ഓയുക, പുള്ളപുറന്തേയ എന്നൊക്കെയും പറയും.
പ്രസവ സമയത്ത് ഗർഭിണിയെ പള്ളപ്പുരയിലേക്ക് മാറ്റും.
പ്രസവത്തിനു ശേഷം 14 ദിവസം പള്ളപ്പുരയിൽ തന്നെ താമസിക്കണം.
കുട്ടിക്ക് പേരിടുന്നതും പ്രത്യേകം ചടങ്ങാണ്.
മന്നാന്മാരുടെ ഇടയിൽ പെൺ ദൈവം പ്രാധാന്യം കല്പിക്കുന്നതിനാൽ പെൺകുട്ടിയോടാണ് താല്പര്യം കൂടുതൽ.
മരിച്ച വ്യക്തിയെ തറയിൽ പരമ്പ് വിരിച്ച് അതിൽ കിടത്തി ചടങ്ങുകൾ നടത്തുന്നു.
ചന്ദനം അരച്ച് നെറ്റിയിൽ വച്ച് അതിൽ നാണയം ഒട്ടിക്കുന്നു.
തുടർന്ന് പട്ട് പുതപ്പിച്ച്, വിവാഹിതയായ സ്ത്രീകൾക്ക് താലിയും ചരടും തലഭാഗത്ത് വക്കുന്നു.
രാത്രിമുഴുവൽ കൂത്ത് ഉണ്ടാകും.